cyanic-selkie/wikianc huggingface dataset:
ไทระ โนะ โทกิโกะ
หลังจากเหตุการณ์สงครามโฮเง็ง โทะกิโกะได้เป็นพระพี่เลี้ยงในองค์ชายรัชทายาทโมะริฮิโตะ พระโอรสในจักรพรรดิโกะ-ชิระกะวะ ต่อมาองค์ชายขึ้นครองราชสมบัติเป็นจักรพรรดินิโจใน ค.ศ. 1158 ใน ค.ศ. 1161 ไทระ โนะ ชิเงโกะ น้องสาวต่างมารดาของนางโทะกิโกะ ได้เข้าเป็นพระสนมในอดีตพระจักรพรรดิโกะ-ชิระกะวะ ให้กำเนิดพระโอรส น้องชายของโทะกิโกะ คือ โทะกิตะดะ ได้วางแผนให้องค์ชายองค์นี้เป็นรัชทายาท พระจักรพรรดินิโจทรงทราบก็กริ้วมากและให้เนรเทศโทะกิตะดะ แต่ทว่าพระจักรพรรดินิโจสวรรคตในค.ศ. 1165 ทำให้โทะกิตะดะได้หวนคืนสู่เกียวโต ในที่สุดองค์ชายองค์นี้ก็ได้ขึ้นครองราชย์เป็นจักรพรรดิทะกะกุระในค.ศ. 1168 ในปีเดียวกันนั้นนางโทะกิโกะได้รับการเลื่อนตำแหน่งให้สูงขึ้นไปเป็นขุนนางขั้นสอง
ต่อมาเกิดสงครามเก็มเป มินาโมโตะ โนะ โยชินากะ ยกทัพเข้ายึดนครเฮอังในค.ศ. 1183 นางนิอิ-โนะ-อามะจึงหลบหนีไปพร้อมกับ พระจักรพรรดิอันโตกุ พระพันปีโทกูโกะ และสมาชิกตระกูลไทระคนอื่นๆ ไปยังเมืองยะชิมะ (ปัจจุบันคือจังหวัดคะงะวะ) ใน ค.ศ. 1185 มินาโมโตะ โนะ โยชิตสึเนะ เข้าบุกยึดเมืองยาชิมะได้ ทำให้บรรดาสมาชิกตระกูลไทระต้องหลบหนีอีกครั้งโดยลงเรือแล่นไปยังทะเลตะวันตก โยะชิซึเนะยกทัพเรือติดตามไป จนเข้าต่อสู้กันในยุทธนาวีทังโนะอุระ ซึ่งตระกูลไทระพ่ายแพ้ราบคาบ สมาชิกตระกูลไทระทั้งหลายต่างพากันกระโดดลงทะเลเสียชีวิตเพื่อหนีความพ่ายแพ้ นางนิอิ-โนะ-อะมะ ได้อุ้มพระจักรพรรดิอังโตะกุกระโดดลงทะเล เสียชีวิตไปพร้อมกับองค์จักรพรรดิ ด้วยความเชื่อที่ว่าจะไปพบกับคิโยะโมะริสามีของนางที่เมืองทะเลใต้บาดาล พร้อมกับดาบวิเศษอันเป็นสัญลักษณ์ของพระจักรพรรดิ
อ่านเพิ่ม
11261185
ตำบลแม่ลอย
ตำบลแม่ลอย เป็นตำบลหนึ่งในอำเภอเทิง จังหวัดเชียงราย
ในช่วงปี พ.ศ. 2539 ยังมีการเสนอโครงการจัดตั้งกิ่งอำเภอต่าง ๆ หนึ่งในนั้นมีการเสนอให้แยกตำบลปล้อง ตำบลแม่ลอย ตำบลศรีดอนชัย และตำบลเชียงเคี่ยน ออกจากอำเภอเทิง เพื่อตั้งเป็นกิ่งอำเภอปล้อง
อาณาเขต
ตำบลแม่ลอยมีอาณาเขตติดต่อ ดังนี้
โดยใช้เส้นทางการคมนาคมไปตามทางหลวงแผ่นดินหมายเลข1020 (สายเทิง – เชียงราย) ทางหลวงแผ่นดินหมายเลข1292 และถนน รพช.ชร.2062 เป็นเส้นทางหลักในการติดต่อระหว่างตำบลและอำเภอเทิง ตลอดจนอำเภอเมืองเชียงราย
หมู่บ้าน
ตำบลแม่ลอย ตั้งอยู่พิกัดที่ 2165000N 61000E และอยู่ทางทิศเหนือของอำเภอเทิง ห่างจากอำเภอ 21 กิโลเมตร ห่างจากจังหวัดเชียงราย 45 กิโลเมตร ห่างจากกรุงเทพมหานคร ประมาณ 795 กิโลเมตร และเป็นเขตติดต่อกับจังหวัดพะเยา มีพื้นที่ในเขตการปกครอง จำนวน 49,750 ไร่ หรือประมาณ 79.60 ตารางกิโลเมตร ครอบคลุม 13 หมู่บ้าน
ศศิ สินทวี
''' เป็นนางงามชาวไทยผู้ครองตำแหน่งสูงสุด มิสอินเตอร์เนชันแนลไทยแลนด์ 2015
ประวัติ
ศศิเกิด 20 พฤษภาคม พ.ศ. 2538 เป็นคนจังหวัดสงขลาได้รับตำแหน่ง มิสเอิร์ธไทยแลนด์ ปี 2014 และมิสอินเตอร์เนชันแนลไทยแลนด์ ปี 2015
มิสแกรนด์ไทยแลนด์ 2013
ศศิได้เข้าการประกวดมิสแกรนด์ไทยแลนด์ 2013 และผ่านเข้ารอบ 37 คนสุดท้าย.
มิสแกรนด์ไทยแลนด์ 2014
ศศิได้เข้าร่วมการประกวดมิสแกรนด์ไทยแลนด์ 2014 อีกครั้ง และครั้งนี้เธอก็สามารถคว้าตำแหน่งมิสเอิร์ธไทยแลนด์ 2014 มาครองได้สำเร็จ
มิสอินเตอร์เนชันแนลไทยแลนด์ 2015
ศศิเข้าร่วมประกวดมิสอินเตอร์เนชันแนลไทยแลนด์ 2015 และเมื่อวันที่ 19 กันยายน พ.ศ. 2558 ศศิได้รับรางวัลชนะเลิศของการประกวด มิสอินเตอร์เนชันแนลไทยแลนด์ 2015 ซึ่งถือว่าเป็นสาวไทยคนแรกที่ได้ตำแหน่ง มิสอินเตอร์เนชันแนลไทยแลนด์ ที่จัดการประกวดอย่างเป็นทางการ เธอจะเป็นตัวแทนสาวไทยไปประกวด นางงามนานาชาติ 2015 ณ ประเทศญี่ปุ่น
นางงามนานาชาติ 2015
ศศิเป็นตัวแทนประเทศไทยในการประกวดนางงามนานาชาติ 2015 ที่ประเทศญี่ปุ่น โดยในการประกวดเธอก็สามารถผ่านเข้ารอบ 10 คนสุดท้าย โดยผู้ชนะในปี 2015 คือ เอดีมาร์ มาติเนซ นางงามจากประเทศเวเนซุเอลา
มิสยูนิเวิร์สไทยแลนด์ 2563
ศศิเข้าร่วมประกวดมิสยูนิเวิร์สไทยแลนด์ 2563 แต่เธอไม่สามารถผ่านเข้ารอบ 30 คนสุดท้าย
โรงเรียนหนองเสือวิทยาคม
โรงเรียนหนองเสือวิทยาคม เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษาปทุมธานี ประเภทโรงเรียนมัธยมศึกษาขนาดใหญ่พิเศษ เปิดสอนในระดับชั้นมัธยมศึกษาตอนต้นและตอนปลายแบบสหศึกษา ตั้งอยู่บริเวณถนนรังสิต-บางขันธ์ ตำบลบึงบา อำเภอหนองเสือ จังหวัดปทุมธานี ใกล้กับวัดบึงบาประภาสะวัต และเป็นโรงเรียนประจำอำเภอหนองเสือ
ประวัติ
โรงเรียนหนองเสือวิทยาคม ก่อตั้งเมื่อวันที่ 17 พฤษภาคม พ.ศ. 2515 โดยใช้ศาลาการเปรียญเป็นที่ตั้งโรงเรียนชั่วคราว  ซึ่งต่อมาได้รับที่ดินสร้างโรงเรียนและสนามกีฬา จำนวน 60 ไร่ จากพระครูเมตตาวิหารคุณ เจ้าคณะอำเภอหนองเสือ โดยในครั้งแรกเปิดสอนในระดับมัธยมศึกษาปีที่ 1 มีจำนวนนักเรียน 43 คน ครู 2 คน และเปิดสอนในระดับมัธยมศึกษาปีที่ 4 ในปี พ.ศ. 2532 ปัจจุบัน เปิดสอนระดับชั้นมัธยมศึกษาปีที่ 1 - มัธยมศึกษาปีที่ 6 มีนักเรียนทั้งหมดประมาณ 2000 คน
แผนการเรียน
โรงเรียนหนองเสือวิทยาคม ทำการเรียนการสอนในระดับชั้นมัธยมศึกษาตอนต้นและตอนปลาย ระดับชั้นมัธยมศึกษาปีที่ 4 จำนวน 9 ห้องเรียน
ระดับชั้นมัธยมศึกษาปีที่ 6 จำนวน 8 ห้องเรียน
อาคารและสิ่งปลูกสร้างภายในโรงเรียน
ทิศตะวันออกห้องน้ำหญิงทุกชั้น ทิศตะวันตกห้องน้ำชายทุกชั้น
สารบัญแฟ้มสมาคมดาราศาสตร์
สารบัญแฟ้มสมาคมดาราศาสตร์ (Astronomische Gesellschaft Katalog, AGK ) คือสารบัญแฟ้มดาวฤกษ์ที่จัดทำโดยสมาคมดาราศาสตร์เยอรมัน ฉบับพิมพ์ครั้งแรก (AGK1) ผลิตขึ้นในปี 1861 โดยความร่วมมือระหว่างประเทศตามคำแนะนำของฟรีดริช วิลเฮ็ล์ม อาร์เกลันเดอร์ เผยแพร่ตั้งแต่ปี 1890 ถึง 1954 โดยมีรายชื่อดาวฤกษ์ 200,000 ดวงที่มีโชติมาตรปรากฏจนถึงอันดับ 9
ฉบับพิมพ์ครั้งที่สอง (AGK2) เริ่มขึ้นในปี 1920 และเผยแพร่ตั้งแต่ปี 1951 ถึง 1958 โดยใช้ข้อมูลภาพถ่ายทางดาราศาสตร์ที่ได้รับจากหอดูดาวบ็อนและ หอดูดาวฮัมบวร์ค
ฉบับพิมพ์ครั้งที่ 3 (AGK3) เสนอโดยอ็อทโท เฮ็คมัน มีการวัดค่าจากใน AGK2 ใหม่เพื่อปรับปรุงความแม่นยำของตำแหน่งดาวและ การเคลื่อนที่เฉพาะ เริ่มต้นจัดทำในปี 1956 และเผยแพร่ในปี 1975 มีการบันทึกดาว 183,145 ดวงบนท้องฟ้าทางเหนือที่มุมเอียง -2.5 องศาด้วยความเที่ยงตรงของตำแหน่งที่ ±0.13" และความแม่นยำของการเคลื่อนที่เฉพาะที่ ±0.009"/ปี
เสียงซอ เลิศรัตนชัย
เสียงซอ เลิศรัตนชัย (9 มีนาคม พ.ศ. 2539 – ) เป็นนักกีฬาขี่ม้าทีมชาติไทย เธอได้รับ 2 เหรียญทองจากการแข่งขันขี่ม้ากระโดดข้ามเครื่องกีดขวาง ชิงแชมป์ยุวชนนานาชาติ ประจำปี 2013 ในประเภททีมความสูง 90 ซม. และอีเวนต์พิเศษระยะความสูง 115-120 ซม. ที่สนามแข่งทหารม้า 29 รักษาพระองค์ นอกจากนี้ เธอยังเป็นผู้ช่วยผู้ฝึกสอนขี่ม้าให้กับเยาวชนทีมชาติไทยรุ่นอายุไม่เกิน 15 ปีเข้าแข่งขี่ม้ากระโดดข้ามเครื่องกีดขวางที่ประเทศกัมพูชา ตลอดจนเป็นผู้ทำคะแนนนำในการคัดเลือกตัวแทนทีมชาติไทยในการแข่งขันซีเกมส์ 2013 ที่ประเทศพม่า
และในเช้ามืดวันที่ 24 มิถุนายน พ.ศ. 2556 ตามเวลาประเทศไทย เสียงซอได้อันดับ 2 ในการแข่งขันขี่ม้าชิงแชมป์โลก เอฟอีไอเวิลด์จัมปิงชาลเลนจ์ 2013 รอบชิงชนะเลิศ ที่ประเทศเวเนซุเอลา
ประวัติ
เสียงซอเป็นบุตรสาวของควินิจ เลิศรัตนชัย กับเพ็ญ พิสุทธิ์   การศึกษา ระดับปริญญาตรี จากคณะนิเทศศาสตร์  จุฬาลงกรณ์มหาวิทยาลัย สาขาวิชาการประชาสัมพันธ์ เอกโฆษณา ปัจจุบันสำเร็จการศึกษาระดับปริญญาโท คณะวิทยาศาสตร์การกีฬา จุฬาลงกรณ์มหาวิทยาลัย สาขาวิชาวิทยาศาสตร์การกีฬาและการออกกำลังกาย (การจัดการกีฬา) โดยก่อนที่เสียงซอจะขี่ม้าอย่างจริงจัง เธอมีความสนใจกีฬาว่ายน้ำมาก่อน แล้วจึงหันมาเล่นบาสเกตบอล, วอลเลย์บอล และฟุตบอล รวมถึงกีฬาอื่นอีกหลายชนิด กระทั่งพี่สาวของเธอที่มีชื่อว่า สายลับ เลิศรัตนชัย ได้เป็นนักกีฬาขี่ม้า เธอจึงหันมาฝึกกีฬาขี่ม้าและรู้สึกชอบกีฬาขี่ม้า โดยเสียงซอเริ่มหัดขี่ม้าครั้งแรกเมื่ออายุ 8 ขวบ ที่สโมสรบ้านคนรักม้า ปัจจุบัน เธอใช้ม้าฝึกซ้อมและแข่ง 2 ตัว ซึ่งเป็นม้าสายพันธุ์ KWPN ชื่อ "เอลโม่ บีบี" และ "วิกตอรี่ บีบี"
ในการแข่งขันชิงแชมป์ประเทศไทย ประจำปี 2555 เสียงซอชนะในประเภทกระโดดข้ามสิ่งกีดขวางโดยใช้ม้า "วิกตอรี่ บีบี" และได้อันดับ 2 โดยใช้ม้า "เอลโม่ บีบี" และในเดือนสิงหาคมของปีเดียวกันนี้ เธอเข้าแข่งขันรายการเพรซิเดนท์คัพ ชิงถ้วยนายกสมาคมขี่ม้าแห่งประเทศไทย ซึ่งเธอชนะในประเภทกระโดดข้ามสิ่งกีดขวาง ส่วนในวันที่ 16 ธันวาคม ของการแข่งกีฬาขี่ม้าในกีฬาแห่งชาติครั้งที่ 41 ที่สนามกองพันสัตว์ต่าง เสียงซอได้รับรางวัลเหรียญเงินจากรายการกระโดดข้ามเครื่องกีดขวาง ประเภทบุคคล โดยเธอใช้ม้าชื่อ "โทรฟี่" เข้าแข่งขัน
ในการแข่งขันชิงแชมป์ประเทศไทย ประจำปี 2556 ชิงถ้วยพระราชทานพระบาทสมเด็จพระเจ้าอยู่หัว รัชกาลที่ 9 เสียงซอได้เป็นแชมป์ในรุ่นยังไรเดอร์ และได้อันดับ 2 ของรุ่นซีเนียร์
สนามฟุตบอลไฮบิวรี (ฟลีตวุด)
สนามฟุตบอลไฮบิวรี หรือ ไฮบิวรี สเตเดียม (Highbury Stadium) เป็นสนามฟุตบอล ที่ตั้งอยู่ที่ฟลีตวุด ในมณฑลแลงคาเชอร์ ประเทศอังกฤษ โดยสร้างอยู่บนที่ดินของสภาเทศบาลเมืองไวร์ เป็นสนามเหย้าของฟลีตวุด ทาวน์ และ แบล็กพูล ชุดสำรอง
ตัวแปรสุ่ม
สำหรับทฤษฎีความน่าจะเป็นและสถิติศาสตร์ ตัวแปรสุ่ม (random variable) หมายถึง ตัวแปรที่ค่าของมันวัดได้จากกระบวนการสุ่มหรือกระบวนการที่มีความไม่แน่นอนอยู่
ตัวแปรสุ่มจะเป็นฟังก์ชันที่แปลงเหตุการณ์หรือผล (เช่น ผลลัพธ์ของการทอยลูกเต๋า)ไปเป็นจำนวนจริง (เช่น 1, 2, 3, ..., 6) ค่าที่เป็นไปได้ของตัวแปรสุ่มจะแทนผลที่เป็นไปได้ของการทดลองที่ยังไม่ได้ทำหรือค่าของปริมาณที่ค่าจริงนั้นไม่แน่นอน (เช่น ผลของข้อมูลที่ไม่สมบูรณ์ หรือการวัดที่ไม่เที่ยงตรง)
หรืออาจมองได้ว่า ตัวแปรสุ่มก็คือปริมาณที่ค่าของมันไม่ถูกเจาะจงไว้ หรือไม่ได้รู้แน่ๆ แต่อาจเป็นได้หลายๆค่า โดยที่การแจกแจงความน่าจะเป็นจะใช้ในการอธิบายถึงโอกาสที่ค่าต่างๆของตัวแปรสุ่มจะเป็นไปได้
เลฟต์ฟีลด์
เล็ฟต์ฟิลด์ (Leftfield) เป็นศิลปินคู่ดูโอแนวอีเลกโทรนิกา และเป็นโปรดิวเซอร์ ประกอบด้วยสมาชิก พอล ดาเลย์ (อดีตสมาชิกวง เดอะไรวอลส์ ,อะแมนคอลด์อดัม และวงเดอะแบรนด์นิวเฮฟวี) และ นีล บาร์นส ก่อตั้งวงในปี 1989 ในลอนดอนประเทศอังกฤษ ผลงานพวกเขาเป็นแนวอินเทลลิเจนท์แด๊นซ์มิวสิก และโปรเกรสซีฟเฮ้าส์ และเป็นศิลปินแรก ๆ ที่นำเฮาส์และดั๊บและเรกเก้มารวมกัน และยังเป็นศิลปินแนวอีเลกโทรนิกแรก ๆ ที่มีนำนักร้องรับเชิญมาร้องในการแสดงสด เหมือนอย่างเดอะเคมิคอลบราเทอร์ส และ อันเดอร์เวิลด์  ผลงานสร้างชื่อของพวกเขาคือ สร้างชื่อให้ ‘Release The Pressure’ และ ‘Open Up’ (featuring John Lydon แห่งวง Sex Pistols)
สก็อต เคิร์กแลนด์แห่งวงเดอะคริสตัล เมธอด พูดถึงวงในปี 2005 ว่า "เป็นวงอีเลกโทรนิกที่ดีที่สุด ตอนนี้"
ทฤษฎีบทของอะพอลโลเนียส
ทฤษฎีบทของอะพอลโลเนียส (Apollonius' Theorem) เป็นทฤษฎีบททางเรขาคณิต ที่เกี่ยวข้องกับความยาวของเส้นมัธยฐานและความยาวด้านข้างของรูปสามเหลี่ยม ซึ่งกล่าวว่า "ผลรวมค่ากำลังสองของด้านสองด้านใดๆ ของรูปสามเหลี่ยม เท่ากับ สองเท่าของผลบวกของครึ่งหนึ่งของความยาวด้านที่สามยกกำลังสองกับความยาวของเส้นมัธยฐานยกกำลังสอง"
กำหนดให้ รูปสามเหลี่ยม ABC เป็นรูปสามเหลี่ยมใด ๆ ถ้า AD เป็นเส้นมัธยฐาน แล้ว
ทฤษฎีบทนี้เป็นกรณีพิเศษของทฤษฎีบทของสจ๊วต (Stewart's Theorem) ในกรณีที่สามเหลี่ยม ABC เป็นสามเหลี่ยมหน้าจั่วที่ |AB| = |AC| แล้วเส้นมัธยฐาน AD จะตั้งฉากกับ BC ในกรณีดังกล่าวทฤษฎีบทของอะพอลโลเนียสจะกลายเป็นทฤษฎีบทพีทาโกรัส
กฎสี่เหลี่ยมด้านขนานสมมูลกับทฤษฎีบทของอะพอลโลเนียส ผ่านความจริงที่ว่าเส้นทแยงมุมของรูปสี่เหลี่ยมด้านขนานแบ่งออกเป็นสองส่วน
ทฤษฎีบทนี้ได้รับการตั้งชื่อตาม Apollonius of Perga ซึ่งเป็นนักคณิตศาสตร์ชาวกรีกโบราณ
พิสูจน์ทฤษฎีบท
ทฤษฎีบทนี้สามารถพิสูจน์ได้ว่าเป็นกรณีพิเศษของทฤษฎีบทของสจ๊วต และ สามารถพิสูจน์ได้โดยใช้เวกเตอร์ (ดูกฎรูปสี่เหลี่ยมด้านขนาน) ต่อไปนี้เป็นข้อพิสูจน์โดยใช้กฎของโคไซน์
ให้สามเหลี่ยมมีด้าน a, b, c โดยมีเส้นมัธยฐาน d ลากไปด้าน a ให้ m คือความยาวส่วนของด้าน a ที่ถูกแบ่งครึ่งโดยเส้นมัธยฐาน ดังนั้น m คือครึ่งหนึ่งของ a ให้มุมที่เกิดขึ้นระหว่างด้าน a และเส้นมัธยฐาน d เป็น \theta และ ตามลำดับ โดยที่ \theta อยู่ในฝั่งที่มีด้าน b และ  อยู่ในฝั่งที่มีด้าน c ดังนั้น  มีค่าเท่ากับ 180 องศา และ
จากกฎของโคไซน์จะได้
นำสองสมการมาบวกกัน จะได้
ธงนีวเว
ธงนีวเว เป็นธงสี่เหลี่ยมผืนผ้าพื้นสีเหลือง ที่มุมธงบนด้านคันธงมีรูปธงชาติสหราชอาณาจักรประดับดาวห้าแฉกสีเหลือง 5 ดวง ประกอบด้วยดาวดวงใหญ่ในวงกลมสีน้ำเงินที่กลางกางเขนรูปธงนั้น 1
ดวง และที่แขนกางเขนตามแนวตั้งและแนวนอนด้านละ 1 ดวง รวม 4 ดวง ลักษณะดังกล่าวถือว่าค่อนข้างจะต่างจากธงที่ได้รับอิทธิพลจากธงเรือของสหราชอาณาจักรอย่างชัดเจน ธงนี้เริ่มใช้อย่างเป็นทางการในปี พ.ศ. 2518
ซึ่งต่างจากธงชาติที่ใช้ในพวกกลุ่มอาณานิคมอังกฤษ โดยที่ธงชาตินีวเวมีดาวเหลือง 5 ดวง โดยดาวดวงที่ใหญ่ที่สุดอยู่ในวงกลมสีนำเงินกลางธงยูเนียนแจ็ก มุมบนซ้ายฝั่งคันธงของกากบาทเซนต์จอร์จมุมบนซ้าย และมีดาวดวงเล็ก 4 ดวงล้อมรอบที่แขนของกากบาทเซนต์จอร์จ
อึ่งน้ำเต้า
อึ่งน้ำเต้า (Ornate Narrow-mouthed Frog) เป็นอึ่งชนิดหนึ่ง ในสกุล Microhyla พบในเอเชียใต้
ลักษณะ
เป็นอึ่งขนาดเล็ก ยาว 23 - 28 มิลลิเมตร หัวเล็ก หน้าสั้น ลำตัวด้านบนสีน้ำตาลเทา น้ำตาลเข้ม น้ำตาลเหลือง หรือสีน้ำตาลแดง มีลายรูปน้ำเต้าสีน้ำตาลเข้ม มีเส้นสีดำข้างจมูกผ่านตาต่อเนื่องไปตามสีข้าง ขามีลายพาดขวางสีน้ำตาลเข้มหรือเหลือง ตัวผู้คางสีดำ ท้องสีขาวออกเหลือง ปลายนิ้วเรียว เท้าหลังมีพังผืดเต็มความยาวนิ้ว
การกระจายพันธุ์และถิ่นอาศัย
มีการกระจายพันธุ์ตั้งแต่ตอนเหนือของประเทศอินเดีย ถึงศรีลังกา ตอนใต้ของจีน ไต้หวัน ฮ่องกง อินโดจีนจนถึงคาบสมุทรมาลายู พบตามพื้นใต้ใบไม้ และตามกอพืช ในป่าทุกประเภท และในสวนตามบ้าน
เมทริกซ์ซิลเวสเตอร์
เมทริกซ์ซิลเวสเตอร์ (Sylvester matrix) คือเมทริกซ์ที่เกิดจากการรวมสัมประสิทธิ์ของพหุนามสองพหุนามเข้าด้วยกัน เพื่อคำนวณหาคุณสมบัติบางประการของพหุนามเหล่านั้น เมทริกซ์ซิลเวสเตอร์ เป็นชื่อที่ตั้งไว้เพื่อเป็นเกียรติให้กับ เจมส์ โจเซฟ ซิลเวสเตอร์ (James Joseph Sylvester) นักคณิตศาสตร์ชาวอังกฤษ ผู้เผยแพร่ทฤษฎีเมทริกซ์
นิยาม
กำหนดให้พหุนาม p และ q เป็นพหุนามตัวแปรเดียว z และมีดีกรีของพหุนามเท่ากับ m และ n ตามลำดับ
เมทริกซ์ซิลเวสเตอร์ที่เกี่ยวข้องกับพหุนาม p กับ q คือเมทริกซ์มิติ (m+n)×(m+n) ที่มีสมาชิกตามเงื่อนไขต่อไปนี้
ดังนั้นถ้าสมมติให้ m = 4 และ n = 3 เมทริกซ์ซิลเวสเตอร์ของ p กับ q จะได้ผลลัพธ์ดังนี้
การใช้งาน
เมทริกซ์ซิลเวสเตอร์มีที่ใช้ในพีชคณิตแบบสลับที่ (commutative algebra) เช่นเพื่อทดสอบว่าพหุนามสองพหุนามมีตัวประกอบร่วม (ที่ไม่ใช่ค่าคงตัว) หรือไม่ ซึ่งหากมีตัวประกอบร่วม ดีเทอร์มิแนนต์ของเมทริกซ์นี้จะเท่ากับศูนย์ และยังคงเป็นจริงในทางกลับกัน ดีเทอร์มีแนนต์ของเมทริกซ์ซิลเวสเตอร์สามารถเรียกได้ว่าเป็นค่าลัพธ์ (resultant) ของพหุนามเหล่านั้น
นอกจากนั้นค่าลำดับชั้น (rank) ของเมทริกซ์ซิลเวสเตอร์ สามารถพิจารณาได้จากดีกรีของตัวหารร่วมมากระหว่าง p กับ q นั่นคือ
กรมทหารราบที่ 1 มหาดเล็กราชวัลลภรักษาพระองค์
กรมทหารราบที่ 1 มหาดเล็กราชวัลลภรักษาพระองค์ (อักษรย่อ: ร.1 ทม.รอ.) มีชื่อเต็มว่า กรมทหารราบที่ 1 มหาดเล็กราชวัลลภรักษาพระองค์ ในพระบาทสมเด็จพระวชิรเกล้าเจ้าอยู่หัว เป็นหน่วยทหารรักษาพระองค์ที่ตั้งขึ้นหน่วยแรกสุดของประเทศไทย มีหน้าที่ถวายความปลอดภัยและถวายพระเกียรติแด่พระมหากษัตริย์, สมเด็จพระราชินี, พระรัชทายาท, ผู้สำเร็จราชการแทนพระองค์ และพระบรมวงศานุวงศ์ทุกพระองค์อย่างใกล้ชิด
การจัดกำลังหน่วย
กรมทหารราบที่ 1 มหาดเล็กราชวัลลภรักษาพระองค์ ในพระบาทสมเด็จพระวชิรเกล้าเจ้าอยู่หัว (ร.1 ทม.รอ.) จัดแบ่งกำลังพลภายในหน่วยออกเป็น 3 กองพัน โดยชื่อกองพันเรียกนามหน่วยว่ากรมทหารมหาดเล็กราชวัลลภรักษาพระองค์ที่ 1 ในพระบาทสมเด็จพระวชิรเกล้าเจ้าอยู่หัว คือ
ภารกิจและหน้าที่รับผิดชอบ
กรมทหารราบที่ 1 มหาดเล็กราชวัลลภรักษาพระองค์ ในพระบาทสมเด็จพระวชิรเกล้าเจ้าอยู่หัว มีภารกิจดังต่อไปนี้
นอกจากนี้ ในฐานะที่เป็นหน่วยทหารมหาดเล็กราชวัลลภรักษาพระองค์ กรมทหารมหาดเล็กราชวัลลภรักษาพระองค์ที่ 1 จึงมีภารกิจนอกเหนือไปจากหน่วยทหารราบอื่นด้วย กล่าวคือ การถวายความปลอดภัย และถวายพระเกียรติ แด่พระบาทสมเด็จพระเจ้าอยู่หัว, สมเด็จพระนางเจ้าฯ พระบรมราชินีนาถ, พระรัชทายาท, ผู้สำเร็จราชการแทนพระองค์ และพระบรมวงศานุวงศ์ทุกพระองค์ โดยใกล้ชิด โดยหน้าที่ของหน่วยทหารตามภารกิจดังกล่าวคือ การรับเสด็จ การแซงเสด็จ การนำเสด็จ การตามเสด็จ และการรักษาการณ์
ประวัติหน่วย
กรมทหารราบที่ 1 มหาดเล็กราชวัลลภรักษาพระองค์ ถือกำเนิดขึ้นพร้อม ๆ กับกิจการทหารรักษาพระองค์และทหารมหาดเล็กรักษาพระองค์ของไทย กล่าวคือ ในปี พ.ศ. 2404 พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้รวบรวมบุตรในราชตระกูลและบุตรข้าราชการที่ยังเยาว์วัยมาทดลองฝึกหัดเป็นทหาร ตามยุทธวิธีแบบใหม่เช่นเดียวกับกรมทหารหน้า ซึ่งในชั้นแรกนั้นมี 12 คน และให้ทำหน้าที่ไล่กาที่บินมารบกวนในเวลาทรงบาตร ตลอดจนตั้งแถวรับเสด็จฯ ณ ที่นั้นทุกเวลาเช้า มหาดเล็กเหล่านี้เรียกกันทั่วไปว่า “ทหารมหาดเล็กไล่กา”
ปลายปี พ.ศ. 2411 รัชกาลพระบาทสมเด็จพระจุลจอมเกล้าเจ้าอยู่หัว หลังจากพระราชพิธีบรมราชาภิเษก ครั้งที่ 1 ผ่านพ้นไปแล้ว ได้โปรดเกล้าฯ ให้รวบรวมทหารมหาดเล็กข้าหลวงเดิมจำนวน 24 คน ตั้งขึ้นเป็นหน่วยทหารอีกหน่วยหนึ่ง เรียกว่า ทหารสองโหล มีหน้าที่เฝ้าพระฉากตามเดิมแต่ในตอนเช้าและตอนเย็นต้องมารับการฝึกทหาร
พ.ศ. 2413 ทรงพระกรุณาโปรดเกล้าฯ ให้พระยาสุรศักดิ์มนตรี (แสง ชูโต) จางวางมหาดเล็ก ทำการคัดเลือกบรรดาบุตรในราชตระกูล และบุตรข้าราชการที่เป็นทหารมหาดเล็ก เพื่อจัดตั้งเป็นกองทหารมหาดเล็กรักษาพระองค์ ทำหน้าที่รักษาพระองค์อย่างใกล้ชิด และตามเสด็จในเวลาเสด็จประพาสหัวเมือง ในชั้นนี้คัดเลือกไว้ 48 คน เมื่อรวมทหารมหาดเล็ก 2 โหลเดิมด้วยแล้ว จึงมีทหารมหาดเล็กทั้งหมด 72 คน
เมื่อการปฏิบัติหน้าที่กว้างขวางขึ้น จำนวนทหารที่มีอยู่เดิมจึงไม่เพียงพอที่จะปฏิบัติหน้าที่ จึงโปรดเกล้าฯ ให้พระยาสุรศักดิ์มนตรีคัดเลือกบุคคลเข้ามาเป็นทหารเพิ่มขึ้น ในการนี้ พระยาสุรศักดิ์มนตรี (แสง ชูโต) ได้นำบุตรชาย คือ นายเจิม ชูโต (ต่อมาคือเจ้าพระยาสุรศักดิ์มนตรี เจิม แสง-ชูโต) เข้าถวายตัวเป็นทหารมหาดเล็กรักษาพระองค์ โดยสมัครเป็นตัวอย่างคนแรก (เนื่องจากสมัยนั้นคนไทยไม่นิยมเป็นทหาร) ทำให้มีจำนวนทหารมหาดเล็กรักษาพระองค์เพิ่มขึ้นทั้งที่เป็นผู้ใหญ่และที่เป็นเด็ก เพราะทุกคนต่างก็เห็นและรู้สึกเป็นเกียรติแก่วงศ์ตระกูลในการที่บุตรหลานของตนได้เข้ารับราชการใกล้ชิดพระมหากษัตริย์
พระบาทสมเด็จพระจุลจอมเกล้าเจ้าอยู่หัว จึงโปรดเกล้าฯ ให้ตั้งหน่วยทหารดังกล่าวขึ้นเป็น กรมทหารมหาดเล็กรักษาพระองค์ และทรงดำรงพระยศเป็นนายพันเอก ตำแหน่งผู้บังคับการกรมด้วยพระองค์เอง ต่อมาโปรดเกล้าฯ ให้จัดหน่วยทหารมหาดเล็กออกเป็น 2 กองร้อย และขยายเป็น 6 กองร้อยในเวลาต่อมา พร้อมทั้งจัดระเบียบในกรมทหารมหาดเล็กรักษาพระองค์จนมั่นคงดีขึ้น และได้ทรงขนานนามหน่วยนี้เสียใหม่ว่า "กรมทหารมหาดเล็กราชวัลลภรักษาพระองค์" (ราชวัลลภ หมายถึง ผู้เป็นที่รัก สนิท คุ้นเคยของพระราชา) ในปี พ.ศ. 2414
ปลาย พ.ศ. 2416 โปรดเกล้าฯ ให้แบ่งทหารในกรมทหารมหาดเล็กราชวัลลภรักษาพระองค์จากทุกกองร้อยทำการฝึกการใช้ปืนกล ซึ่งได้นำเข้ามาประจำการครั้งแรก 10 กระบอก และจัดตั้งเป็น “กองปืนกล” ในการบังคับบัญชาของกรมทหารมหาดเล็กราชวัลลภรักษาพระองค์ ซึ่งต่อมาได้ย้ายไปอยู่ในการบังคับบัญชากับกรมแสง (กรมสรรพาวุธทหารบกในปัจจุบัน)
พ.ศ. 2417 โปรดเกล้าฯ ให้จัดตั้งกองทหารม้าขึ้นในกรมทหารมหาดเล็กราชวัลลภรักษาพระองค์ นับเป็นการสถาปนากิจการทหารม้าในประเทศไทย
พ.ศ. 2418 โปรดเกล้าฯ ให้จัดตั้งกองทหารช่างขึ้นในกรมทหารมหาดเล็กราชวัลลภรักษาพระองค์ ทั้งยังได้ดำเนินการ ฝึกหัดวิชาแผนที่ขึ้นในกองทหารช่างนี้ ซึ่งถือได้ว่าเป็นจุดเริ่มต้นกิจการทหารช่างและกิจการแผนที่ทหารในเมืองไทยด้วย
จอร์จ เอส. แพตตัน
พลเอก จอร์จ สมิธ แพตตัน, จูเนียร์  (George Smith Patton, Jr.; 11 พฤศจิกายน ค.ศ. 1885 – 21 ธันวาคม ค.ศ. 1945) เป็นพลเอกแห่งกองทัพบกสหรัฐ ที่ได้บัญชาการในกองทัพสหรัฐที่ 7 ในเขตเมดิเตอร์เรเนียนในสงครามโลกครั้งที่สอง และกองทัพสหรัฐที่สามในฝรั่งเศสและเยอรมนี ภายหลังจากฝ่ายสัมพันธมิตรบุกครองนอร์ม็องดีในเดือนมิถุนายน ค.ศ. 1944
กรมทหารราบที่ 1 มหาดเล็กราชวัลลภรักษาพระองค์
ประวัติหน่วย
พ.ศ. 2420 โปรดเกล้าฯ ให้ตราพระราชบัญญัติข้อบังคับสำหรับกรมทหารมหาดเล็กราชวัลลภรักษาพระองค์ ลงวันศุกร์ เดือน 9 ขึ้นค่ำ 1 ปีฉลู นพศก จุลศักราช 1239 เพื่อให้การจัดหน่วยเป็นไปอย่างเป็นระเบียบและมีประสิทธิภาพเป็นแบบแผนเดียวกัน โดยพระองค์ทรงดำรงตำแหน่งผู้บังคับการกรม และทรงตั้งผู้รับพระบรมราชโองการมาสั่งการแก่ทหาร และนำกิจการในโรงทหารขึ้นกราบบังคมทูลพระกรุณา
จอร์จ เอส. แพตตัน
เกิดในปี ค.ศ. 1885 กับครอบครัวที่มีเบื้องหลังในวงการทหารที่กว้างขวาง เมื่อได้ก้าวข้ามทั้งกองทัพสหรัฐและกองทัพสมาพันธรัฐ แพตตันได้เข้าเรียนที่สถาบันการทหารเวอร์จิเนียและสถาบันการทหารสหรัฐที่เวสต์พอย เขาได้ศึกษาทางด้านกีฬาฟันดาบและได้ออกแบบกระบี่ทหารม้า, เอ็ม1913 ได้เป็นที่รู้จักกันโดยทั่วไปว่าเป็น "กระบี่แพ็ตตัน" และมีความสามารถที่เพียงพอในการแข่งขันปัญจกีฬาสมัยใหม่เพื่อเข้าร่วมในกีฬาโอลิมปิกฤดูร้อน ปี ค.ศ. 1912 ในสต็อกโฮล์ม สวีเดน
กรมทหารราบที่ 1 มหาดเล็กราชวัลลภรักษาพระองค์
ประวัติหน่วย
พ.ศ. 2430 โปรดเกล้าฯ ให้ตราพระราชบัญญัติจัดการทหารขึ้น โดยรวมทหารบก ทหารเรือ ตั้งเป็นกรมหนึ่ง เรียกว่า “กรมยุทธนาธิการ” กรมทหารมหาดเล็กราชวัลลภรักษาพระองค์ ได้เปลี่ยนแปลงรูปแบบของกรมและวิธีการปกครองเป็นอย่างใหม่ให้เป็นเพียงกองพันทหารราบกองหนึ่ง เรียกว่า “กองทหารราบใน มหาดเล็กรักษาพระองค์” และให้ พลโท พระเจ้าบรมวงศ์เธอ กรมหลวงอดิศรอุดมเดช (แต่เมื่อครั้งยังเป็น กรมหมื่น และ พันตรี ปฏิบัติหน้าที่ผู้แทนผู้บังคับการกรมทหารล้อมวัง) ดำรงพระยศเป็น พันโท ตำแหน่งผู้บังคับการกองทหารมหาดเล็กที่จัดใหม่ เมื่อโปรดเกล้าฯ แต่งตั้งผู้บังคับการกรมคนใหม่แล้ว จึงเลิกตำแหน่งผู้รับพระบรมราชโองการในกรมนี้ตั้งแต่นั้นมา
จอร์จ เอส. แพตตัน
แพตตันได้แสดงให้เห็นในการรบครั้งแรกในช่วงการทัพปราบปานโช วีญ่า(Pancho Villa Expedition) ในปี ค.ศ. 1916 ได้มีส่วนร่วมในการปฏิบัติหน้าที่ครั้งแรกในกองทัพสหรัฐซึ่งได้ใช้พาหนะยานยนต์ ได้เป็นส่วนหนึ่งในเหล่ารถถังสหรัฐแห่งกองกำลังอเมริกันรบนอกประเทศที่เพิ่งก่อตั้งขึ้นมาใหม่ เขาได้ปฏิบัติหน้าที่ในสงครามโลกครั้งที่หนึ่ง ได้คอยออกคำสั่งการที่โรงเรียนรถถังสหรัฐในฝรั่งเศสก่อนที่จะได้รับบาดเจ็บในขณะที่ได้นำรถถังเข้าสู่สนามรบในช่วงที่สงครามใกล้จะยุติลง ในช่วงสมัยระหว่างสงคราม แพตตันยังคงเป็นบุคคลสำคัญในการพัฒนาหลักสูตรการสงครามยานเกราะของกองทัพ ได้รับใช้ตำแหน่งพนักงานมากมายทั่วทั้งประเทศ ได้รับการเลื่อนยศตำแหน่ง, เขาได้บัญชาการในกองพลยานเกราะที่ 2 ในช่วงเวลาที่อเมริกาได้เข้าสู่สงครามโลกครั้งที่สอง
กรมทหารราบที่ 1 มหาดเล็กราชวัลลภรักษาพระองค์
ประวัติหน่วย
ครั้นถึง พ.ศ. 2435 กรมยุทธนาธิการได้ดำเนินการจัดระเบียบหน่วยทหารใหม่เป็นที่เรียบร้อยแล้ว จึงได้จัดให้มี พระราชพิธีพระราชทานธงชัยเฉลิมพลใหญ่รูปตราแผ่นดินพื้นสีแดงแก่กองทหารให้เป็นแบบเดียวกันทุกหน่วย
พ.ศ. 2450 พระบาทสมเด็จพระจุลจอมเกล้าเจ้าอยู่หัวเสด็จฯ ประทับที่พระราชวังดุสิตเป็นการถาวร กรมทหารมหาดเล็กรักษาพระองค์จึงจัดให้กองร้อยที่ 3 ไปประจำอยู่ ณ ที่นั้นทั้งกอง และได้พระราชทานนามหน่วยใหม่ว่า “กรมทหารราบที่ 1 มหาดเล็กรักษาพระองค์”
23 ตุลาคม พ.ศ. 2453 พระบาทสมเด็จพระจุลจอมเกล้าเจ้าอยู่หัวเสด็จสวรรคต พระบาทสมเด็จพระมงกุฎเกล้าเจ้าอยู่หัวมีพระราชดำริว่า “ควรจะยกกรมนี้ถวายแด่สมเด็จพระบรมชนกาธิบดีให้เป็นข้าสืบไปชั่วกัลป์ปาวศานต์" จึงโปรดเกล้าฯ ให้ขนานนามกรมทหารนี้ว่า “กรมทหารบกราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว” และ ให้มีเครื่องหมายเป็นอักษรพระปรมาภิไธยย่อ จ.ป.ร. ติดที่อินธนูทหารในกรมนี้ทั่วไป
ลุถึงสมัยรัชกาลที่ 7 กรมทหารบกราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว ได้รับการเปลี่ยนนามหน่วยโดยตัดคำว่า “บก” ออก เป็น “กรมทหารราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว” และปรับอัตรากำลังพลเป็น 1 กองพัน กองพันละ 1 กองร้อย
ภายหลังการเปลี่ยนแปลงการปกครอง พ.ศ. 2475 กรมทหารราบที่ 1 มหาดเล็กราชวัลลภรักษาพระองค์ฯ ก็ได้ย้ายเข้าที่ตั้งแห่งใหม่ ณ สวนเจ้าเชตุ จังหวัดพระนคร
18 มกราคม พ.ศ. 2562 หน่วยได้เปลี่ยนชื่อใหม่อีกครั้งเป็น กรมทหารมหาดเล็กราชวัลลภรักษาพระองค์ที่ 1 ในสมเด็จพระเจ้าอยู่หัวฯ
23 เมษายน พ.ศ. 2562 ประกาศราชกิจจานุเบกษาจัดตั้งชื่อหน่วยเป็น กรมทหารราบที่ 1 มหาดเล็กราชวัลลภรักษาพระองค์ ในสมเด็จพระเจ้าอยู่หัวฯ (เฉพาะกองบังคับการ)
4 พฤษภาคม พ.ศ. 2562 เนื่องด้วยพระราชพิธีบรมราชาภิเษกหน่วยได้เปลี่ยนนามใหม่อีกครั้งเป็น กรมทหารราบที่ 1 มหาดเล็กราชวัลลภรักษาพระองค์ ในพระบาทสมเด็จพระวชิรเกล้าเจ้าอยู่หัว
30 กันยายน พ.ศ. 2562 ราชกิจจานุเบกษาได้เผยแพร่พระราชกำหนดที่กำหนดให้โอนอัตรากำลังพลและงบประมาณของ กรมทหารราบที่ 1 มหาดเล็กราชวัลลภรักษาพระองค์ไปเป็นของ หน่วยบัญชาการถวายความปลอดภัยรักษาพระองค์ พร้อมกับ กรมทหารราบที่ 11 มหาดเล็กราชวัลลภรักษาพระองค์ โดยให้มีผลบังคับนับแต่วันถัดจากวันประกาศในราชกิจจานุเบกษาคือในวันอังคารที่ 1 ตุลาคม พ.ศ. 2562
สำหรับหน่วยขึ้นตรงทุกหน่วย (ยกเว้นกองพันที่ 3)
ในช่วงที่กรมทหารราบที่ 1 มหาดเล็กราชวัลลภรักษาพระองค์ ยังใช้ชื่อว่ากรมทหารราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว ได้กำหนดให้หน่วยขึ้นตรงทั้งหมด ยกเว้นกองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1 ในพระบาทสมเด็จพระมงกุฎเกล้าเจ้าอยู่หัว ใช้เครื่องแบบเต็มยศดังนี้
ต่อมาเมื่อมีการแปรสภาพหน่วยเป็นกรมทหารมหาดเล็กราชวัลลภรักษาพระองค์ที่ 1 ในปี พ.ศ. 2562 ได้มีการปรับปรุงเครื่องแบบเต็มยศของหน่วยขึ้นตรงของ ทม.รอ.1 ทั้งหมด ยกเว้นกองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1 ดังนี้
จอร์จ เอส. แพตตัน
ในช่วงที่ฝ่ายสัมพันธมิตรได้ยึดครองเยอรมนี แพตตันได้ถูกเสนอชื่อให้เป็นผู้ว่าการทหารแห่งบาวาเรีย แต่ก็ต้องถูกปลดออกเพราะคำพูดที่ก้าวร้าวของเขาที่มีต่อสหภาพโซเวียตและทำให้การขจัดความเป็นนาซีกลายเป็นเรื่องเล็กน้อย เขาได้บัญชาการในกองทัพสหรัฐที่สิบห้าเป็นนานกว่าสองเดือนเศษ เขาได้รับบาดเจ็บสาหัสจากอุบัติเหตุทางรถยนต์ เขาได้เสียชีวิตในเยอรมนีใน 12 วันต่อมา เมื่อวันที่ 21 ธันวาคม ค.ศ. 1945
เทศมณฑลเยอร์-โมโชน-โชโปรน
เยอร์-โมโชน-โชโปรน (Győr-Moson-Sopron) เป็นเทศมณฑลทางตะวันตกเฉียงเหนือของประเทศฮังการี มีเนื้อที่ 4,208.05 ตารางกิโลเมตร ในปี ค.ศ. 2011 มีประชากร 447,985 คน
เทศมณฑลมีพรมแดนติดกับประเทศสโลวาเกียและประเทศออสเตรีย และมีอาณาเขตติดกับเทศมณฑลโกมาโรม-แอ็สแตร์โกม, เทศมณฑลแว็สเปรม และเทศมณฑลว็อช โดยศูนย์กลางของเทศมณฑลอยู่ที่เมืองเยอร์
เทศมณฑลเยอร์-โมโชน-โชโปรน ก่อตั้งในปี ค.ศ. 1950 เกิดจากการรวมตัวกันของสองเทศมณฑลคือเยอร์-โมโชน และโชโปรน จนกระทั่งในปี ค.ศ. 1990 ได้เปลี่ยนชื่อเป็นเทศมณฑลเยอร์-โมโชน-โชโปรน
หมู่บ้าน
• Abda
• Acsalag
• Agyagosszergény
• Ásványráró
• Bágyogszovát
• Bakonygyirót
• Bakonypéterd
• Bakonyszentlászló
• Barbacs
• Bezenye
• Bezi
• Bodonhely
• Bogyoszló
• Börcs
• Bőny
• Bősárkány
• Cakóháza
• Cirák
• Csáfordjánosfa
• Csapod
• Csér
• Csikvánd
• Darnózseli
• Dunakiliti
• Dunaremete
• Dunaszeg
• Dunaszentpál
• Dunasziget
• Dénesfa
• Dör
• Ebergőc
• Écs
• Edve
• Egyed
• Egyházasfalu
• Enese
• Farád
• Fehértó
• Feketeerdő
• Felpéc
• Fenyőfő
• Fertőboz
• Fertőendréd
• Fertőrákos
• Fertőszéplak
• Gyalóka
• Gyömöre
• Győrasszonyfa
• Győrság
• Gyóró
• Győrladamér
• Győrszemere
• Győrsövényház
• Győrújbarát
• Győrújfalu
• Gönyű
• Halászi
• Harka
• Hegyeshalom
• Hegykő
• Hidegség
• Himod
• Hédervár
• Hövej
• Iván
• Jobaháza
• Kajárpéc
• Kimle
• Kisbabot
• Kisbajcs
• Kisbodak
• Kisfalud
• Kunsziget
• Károlyháza
• Kóny
• Kópháza
• Lázi
• Levél
• Lipót
• Lébény
• Lövő
• Maglóca
• Magyarkeresztúr
• Máriakálnok
• Markotabödöge
• Mecsér
• Mérges
• Mezőörs
• Mosonszolnok
• Mórichida
• Nagycenk
• Nagylózs
• Nagyszentjános
• Nemeskér
• Nyalka
• Osli
• Öttevény
• Pereszteg
• Petőháza
• Pinnye
• Potyond
• Páli
• Pásztori
• Pázmándfalu
• Pér
• Püski
• Rábacsanak
• Rajka
• Répceszemere
• Répcevis
• Röjtökmuzsaj
• Románd
• Rábacsécsény
• Rábakecöl
• Rábapatona
• Rábapordány
• Rábasebes
• Rábaszentandrás
• Rábaszentmiklós
• Rábatamási
• Rábcakapi
• Sarród
• Sikátor
• Sobor
• Sokorópátka
• Sopronkövesd
• Sopronköhida
• Sopronnémeti
• Szakony
• Szany
• Szil
• Szilsárkány
• Szárföld
• Táp
• Tápszentmiklós
• Tarjánpuszta
• Tényő
• Tárnokréti
• Töltéstava
• Újkér
• Újrónafő
• Vadosfa
• Vág
• Várbalog
• Veszkény
• Vitnyéd
• Völcsej
• Vámosszabadi
• Vásárosfalu
• Vének
• Zsebeháza
• Zsira
อิบน์ วะห์ชียะฮ์
อิบน์ วะห์ชียะฮ์ (ابن وحشية; ชื่อเต็ม อะบูบักร์ อะห์มัด อิบน์ อะลี อิบน์ วะห์ชียะฮ์ (أبو بكر أحمد بن علي ابن وحشية); เสียชีวิต ) เป็นกสิกร, นักพิษวิทยา และนักเล่นแร่แปรธาตุชาวแนบาเทียที่เกิดในกุสซีน ใกล้อัลกูฟะฮ์ ประเทศอิรัก เขาเป็นนักเขียน กิตาบุลฟิลาฮะตุนนะบะฏียะฮ์ ผลงานภาษาอาหรับเกี่ยวกับการเกษตร, โหราศาสตร์ และเวทมนตร์
เกลือหิมาลัย
เกลือหิมาลัย (Himalayan salt) เป็นเกลือเม็ด (เฮไลต์) ที่สกัดจากแคว้นปัญจาบ ประเทศปากีสถาน บางประเภทมีผิวสีชมพูเนื่องจากแร่ธาตุรอง (trace mineral) ที่ประสมอยู่ มักใช้เป็นสารเติมแต่งอาหารแทนเกลือแกงประเภทอื่น และยังใช้ในการประกอบอาหาร การนำเสนออาหาร การประดับตกแต่ง และการทำสปา แต่มักได้รับการอ้างว่า มีประโยชน์ต่อสุขภาพ ซึ่งยังไม่มีข้อพิสูจน์ในเรื่องนี้
ภูมิศาสตร์
เกลือหิมาลัยสกัดจากเทือกเขาเกลือ (Salt Range) ซึ่งเป็นชายขอบทางทิศใต้ของแนวชั้นหินคดโค้งและรอยเลื่อนย้อนมุมต่ำ (fold and thrust belt) อันอยู่เบื้องใต้ที่ราบสูง Pothohar ในตอนใต้ของเทือกเขาหิมาลัย ประเทศปากีสถาน เกลือหิมาลัยนั้นกำเนิดขึ้นจากปรากฏการณ์ทางธรรมชาติที่ผลึกแร่เฮไลต์ถูกเกลือโพแทชเข้าแทรกซึม แล้วถูกทับถมอยู่ด้านบนด้วยแร่มาร์ลที่มียิปซัม ก่อนถูกเสียดแทรกเป็นชั้น ๆ ด้วยยิปซัมและโดโลไมต์ที่มีหินน้ำมันปนอยู่เป็นชั้นบาง ๆ โดยสั่งสมพอกพูนอยู่เช่นนี้ในช่วง 600–540 ล้านปีที่ผ่านมา ซึ่งตรงกับยุคอีดีแอคารันไปจนถึงต้นยุคแคมเบรียน จนเกิดเป็นเทือกเขาเกลือที่ใช้สกัดเกลือ
ประวัติ
ตำนานพื้นถิ่นว่า กองทัพของอะเล็กซานเดอร์มหาราช (ครองราชย์ 332–323 ปีก่อนคริสตกาล) ค้นพบเกลือหิมาลัย แต่หลักฐานที่เป็นลายลักษณ์อักษรแรกสุดเกี่ยวกับการสกัดเกลือนั้นระบุว่า ตระกูล Janjua ในปากีสถานค้นพบเกลือนี้ในคริสต์ทศวรรษ 1200 เกลือนี้สกัดกันชุกชุมในเขตเหมืองเกลือ Khewra ที่นคร Khewra ของแคว้นปัญจาบ ซึ่งเป็นเขตเหมืองบริเวณเชิงเขาในเทือกเขาเกลือระหว่างแม่น้ำสินธุกับที่ราบปัญจาบ โดยมักส่งออกปริมาณมาก ๆ แล้วไปผ่านกรรมวิธีอื่น ๆ ในต่างประเทศเพื่อส่งให้ตลาดของผู้บริโภคต่อไป
ประเทศกาตาร์ในโอลิมปิก
ประเทศกาตาร์ ได้เข้าร่วมการแข่งขันกีฬาโอลิมปิกฤดูร้อน 10 ครั้ง พวกเขาไม่เคยแข่งขันในกีฬาโอลิมปิกฤดูหนาว ผู้ได้รับเหรียญทองโอลิมปิกครั้งแรกของพวกเขาคือ ฟาเรส เอล-บัก จากกีฬายกน้ำหนักในโอลิมปิกฤดูร้อน 2020 ตามด้วยเหรียญทองของ มูตัซ เอสซา บาร์ชิม ในรายการกระโดดสูงชาย พวกเขายังได้รับรางวัลหนึ่งเหรียญเงินและสี่เหรียญทองแดง
เกลือหิมาลัย
ส่วนประกอบทางแร่
เกลือหิมาลัยเป็นเกลือแกงประเภทหนนึ่ง การวิเคราะห์ตัวอย่างเกลือจำนวนหนึ่งจากเขต Khewra พบว่า เกลือเหล่านี้มีแร่ธาตุหลักเป็นโซเดียมคลอไรด์ราวร้อยละ 96–99 และมีแร่ธาตุรอง เช่น แคลเซียม โครเมียม ซัลเฟต แมกนีเซียม สังกะสี และเหล็ก ในปริมาณต่างกันไป แต่โดยรวมแล้วอยู่ในปริมาณที่ไม่เป็นอันตราย คือ ต่ำว่าร้อยละ 1 เกลือบางประเภทที่สกัดได้จากปากีสถานก็ไม่เหมาะจะใช้ในการประกอบอาหารหรืออุตสาหกรรม หากไม่ทำให้บริสุทธิ์ก่อน ผลึกเกลือจากภูมิภาคนี้ บางประเภทมีเนื้อสีขาวไปจนถึงสีใส บางประเภทมีเนื้อสีชมพู แดง หรือแดงก่ำ เนื่องจากแร่ธาตุรองที่มีอยู่ดังกล่าว
ประเทศกาตาร์ในโอลิมปิก
หลังการแข่งขันกีฬาโอลิมปิกฤดูร้อน 2008 กาตาร์ร่วมทั้งซาอุดีอาระเบียและบรูไน เป็นหนึ่งในสามประเทศที่ไม่เคยส่งนักกีฬาหญิงเข้าร่วมการแข่งขันกีฬาโอลิมปิก ในปี ค.ศ. 2010 คณะกรรมการโอลิมปิกสากลประกาศว่าจะ "กดดัน" ประเทศเหล่านี้ให้อนุญาตและอำนวยความสะดวกให้สตรีมีส่วนร่วม และหลังจากนั้นไม่นาน คณะกรรมการโอลิมปิกกาตาร์ก็ประกาศว่า "หวังว่าจะส่งนักกีฬาหญิง 4 คนเข้าแข่งขันยิงปืนและฟันดาบ" ในโอลิมปิกฤดูร้อน 2012 ที่ลอนดอน ในที่สุดประเทศกาตาร์ก็ได้รวมนักกีฬาหญิงสี่คนไว้ในคณะผู้แทน
เกลือหิมาลัย
ส่วนประกอบทางแร่
เกลือหิมาลัยมีคุณค่าทางโภชนาการเหมือนเกลือแกงทั่วไป ยกเว้นเรื่องไอโอดีน เกลือทั่วไปมักเสริมไอโอดีนเพื่อช่วยลดโรคภัยจากการขาดไอโอดีน แต่เกลือหิมาลัยไม่เสริมไอโอดีน จึงขาดคุณประโยชน์ในด้านนี้
ประเทศกาตาร์ในโอลิมปิก
คณะกรรมการโอลิมปิกกาตาร์ก่อตั้งขึ้นในปี ค.ศ. 1979 และได้รับการยอมรับจาก IOC ในปี ค.ศ. 1980
เกลือหิมาลัย
การใช้
นอกเหนือไปจากข้างต้นแล้ว เกล็ดเกลือหิมาลัยยังใช้เป็นจานอาหาร เป็นจานอบ (baking stone) และเป็นกระทะสำหรับนาบ (girdle) ทั้งยังใช้ทำเป็นจอก (shot glass) สำหรับดื่มเตลิกา แต่ในการใช้งานเช่นนั้น เกลือจำนวนหนึ่งย่อมส่งผ่านไปยังอาหารหรือเครื่องดื่ม และแปลงเปลี่ยนรสชาติไปเสีย
เกลือหิมาลัยยังใช้ทำตะเกียงเกลือ (salt lamp) ซึ่งสะท้อนแสงสีชมพูหรือสีส้ม และมีการอ้างว่า การใช้เกลือหิมาลัยทำตะเกียงจะส่งผลให้ตะเกียงแผ่ไอออนซึ่งมีผลดีต่อสุขภาพ แต่เรื่องนี้ก็ไร้หลักฐานทางวิทยาศาสตร์รองรับ ทว่า ตะเกียงเกลือดังกล่าวสามารถเป็นอันตรายต่อสัตว์เลี้ยง เพราะเมื่อสัตว์เลี้ยงเลียเข้าไปแล้วอาจเกิดภาวะเป็นพิษจากเกลือ
การใช้เกลือหิมาลัยทำสปา หรือทำกำแพงอาคารสปา ก็ได้รับการอ้างว่า จะมีประโยชน์ต่อสุขภาพ แต่เรื่องนี้ก็ยังไม่มีหลักฐานทางวิทยาศาสตร์เช่นกัน
งูหางแฮ่มกาญจน์
งูหางแฮ่มกาญจน์ (Kanburi pitviper, Kanburian pit viper, Tiger pit viper) เป็นงูที่มีพิษที่มีขนาดใหญ่อยู่ในสกุลเดียวกันกับงูเขียวหางไหม้ วงศ์ย่อยงูหางกระดิ่ง อาศัยในบริเวณที่ชุ่มชื้นและป่าชายเลน พบได้ในประเทศไทย บริเวณเขตจังหวัดกาญจนบุรี ไม่พบในเลย และระนอง
ลักษณะ
มีขนาดยาวประมาณ 70 เซนติเมตร (หัว 4.5 ซม. ตัว 54.5 ซม. หาง 11.5 ซม.) ลำตัวสีน้ำตาลไหม้ มีลายสีน้ำตาลเข้มเป็นปื้นใหญ่ๆ บนหลังข้างลำตัวเป็นลายสลับระหว่างสีน้ำตาลเข้มกับสีเหลืองหม่น หัวสีน้ำตาลไหม้ ริมฝีปากบนสีเหลือง ท้องขาวมีลายประสีน้ำตาลออ่น ออกลูกครั้งละ 8-15 ตัว ลูกงูสีจะสดใสกว่า บริเวณลายจะเป็นสีน้ำตาลอมชมพู หรือน้ำตาลอ่อนสลับกับเหลืองอมเขียว
ไผ่เฮียะ
ไผ่เฮียะ เป็นไผ่ชนิดหนึ่งในสกุล Cephalostachyum  พบในแถบประเทศอินเดียจนถึงภูมิภาคอินโดจีน
สตูร์เควออูยือเริต
สตูร์เควออูยือเริต มีหลักฐานชิ้นแรกเป็นจารึกในหินศิลาของชาวไวกิง ซึ่งเป็นชนพื้นเมืองของแถบสแกนดิเนเวีย หลักฐานที่เป็นลายลักษณ์อักษรชิ้นแรกปรากฏในปี ค.ศ. 1635 และต่อมาในยุคศตรรษที่ 19 มีรายงานมีผู้พบเห็นโหนกหลังหลายอันในทะเลสาบ และยังมีผู้พบเห็นเรื่อยมาจนถึงปัจจุบัน
สตูร์เควออูยือเริต ได้มีสถานะคุ้มครองทางกฎหมายในปี ค.ศ. 1986 ในฐานะเป็นสัตว์ใกล้สูญพันธุ์ ทั้งที่ยังมิได้ระบุสถานะทางวิทยาศาสตร์ว่าเป็นสัตว์ชนิดไหน ต่อมาในปลายปี ค.ศ. 2005 สถานะดังกล่าวก็ได้ถูกยกเลิกไป แต่ทว่ามีการตั้งสถานีวิจัยโดยรัฐบาลขึ้นที่ทะเลสาบ โดยมีเจ้าหน้าที่เฝ้าประจำอยู่ตลอด 24 ชั่วโมง โดยมีการติดตั้งกล้องวิดีโอถ่ายทอดสดตลอดจากทั้งริมฝั่งทะเลสาบ ใต้น้ำผิว และพื้นผิวน้ำ แต่ก็ยังมิได้หลักฐานยืนยันเป็นชิ้นเป็นอันได้ แต่ทว่ามีวิดีโออยู่สองชิ้นที่น่าสนใจ คือ เห็นอะไรบางอย่างเหมือนส่วนหัวและมีลำคอหรือส่วนลำตัวยาวสีขาวเคลื่อนไหวอยู่ในน้ำ และอีกชิ้นเป็นวิดีโอที่ดูเหมือนว่ามีสิ่งมีชีวิตสองตัวกำลังว่ายน้ำอยู่ในทะเลสาบ โดยที่นักชีววิทยาเชื่อว่า สิ่งที่เข้าใจว่าเป็นสตูร์เควออูยือเริตอาจจะเป็นปลาไพก์ ซึ่งเป็นปลาน้ำจืดกินเนื้อขนาดใหญ่ ที่มีฟันแหลมคมในปาก และมีจะงอยปากแหลมยาวก็เป็นได้
ประเทศฮังการีในโอลิมปิกเยาวชนฤดูหนาว 2020
ประเทศฮังการี ได้เข้าร่วมแข่งขันกีฬาโอลิมปิกเยาวชนฤดูหนาว ครั้งที่ 3 ค.ศ. 2020 (พ.ศ. 2563) ณ เมืองโลซาน ประเทศสวิตเซอร์แลนด์ ระหว่างวันที่ 9 - 22 มกราคม พ.ศ. 2563 คณะกรรมการโอลิมปิกแห่งชาติฮังการีได้ส่งทีมนักกีฬาเข้าแข่งขันทั้งหมด 23 คน แบ่งเป็นเป็นชาย 10 คนและหญิง 13 คน เข้าร่วมการแข่งขันใน 10 ชนิดกีฬา
สมเด็จพระบรมราชาที่ 3 (พระยาละแวก)
สมเด็จพระบรมราชาที่ 3 เป็นพระมหากษัตริย์กัมพูชา พระองค์ประสูติในช่วงระหว่าง พ.ศ. 2062 และครองราชย์สมบัติในสมัยที่เมืองละแวกเป็นราชธานี ระหว่าง พ.ศ. 2108 – 2119 ในรัชสมัยของพระองค์นั้น ได้ยกทัพมาตีกรุงศรีอยุธยาสองครั้ง ซึ่งมีบันทึกไว้ในพงศาวดารกรุงเก่า ฉบับหลวงประเสริฐอักษรนิติ์ และราชพงษาวดารกัมพูชา โดยในเอกสารไทยเรียกพระองค์ว่า พระยาละแวก แต่เป็นคนละพระองค์กับพระยาละแวกที่กล่าวถึงในสมัยสมเด็จพระนเรศวรมหาราช ซึ่งคือพระบรมราชาที่ 4 ซึ่งเป็นพระโอรสของพระองค์
ครั้งแรกนั้น สมเด็จพระบรมราชาที่ 3 ทรงยกทัพมาโจมตีกรุงศรีอยุธยาเมื่อ พ.ศ. 2113 ตรงกับสมัยสมเด็จพระมหาธรรมราชา โดยยกทัพเข้ามาถึงกรุงศรีอยุธยา ตั้งทัพอยู่ที่บ้านสามพิหาร (ในพงศาวดารกรุงเก่า ฉบับหลวงประเสริฐอักษรนิติ์) หรือบ้านกะทุ่ม (ในพระราชพงศาวดาร ฉบับสมเด็จพระพนรัตน์) ในการศึกครั้งนี้ ฝ่ายสยามใช้ปืนใหญ่ยิงพระจำปาธิราช กองหน้าฝ่ายเขมรถึงแก่อนิจกรรมบนคอช้าง สมเด็จพระบรมราชาที่ 3 ให้ยกทัพเข้าปล้นเมือง 3 ครั้งก็ไม่สำเร็จ จึงเลิกทัพกลับไป โดยเจ้าเมืองจันทบุรี ระยอง นาเรือง และฉะเชิงเทรา นายกองทัพฝ่ายสยามเสียชีวิตในศึกครั้งนี้
ต่อมา ใน พ.ศ. 2118 ในพงศาวดารฉบับกรมราชบัณฑิต สมเด็จพระบรมราชาที่ 3 ได้ยกทัพมาตีกรุงศรีอยุธยาอีกครั้ง โดยยกทัพมาทางเรือ ผ่านทางปากน้ำพระประแดง ธนบุรี นนทบุรี แต่เข้าปล้นกรุงศรีอยุธยาไม่สำเร็จ ได้แต่กวาดต้อนเชลยกลับไป พร้อมกับนำพระรูปเทพารักษ์ สำริด ที่พบในลำน้ำที่เมืองพระประแดงไปด้วย 2 องค์ ในยุคพระมหาธรรมราชา เมื่อไทยกลับมามีอำนาจหลังยุคบุเรงนอง  หลังจากนั้น เมืองละแวก กัมพูชา กับกรุงศรีอยุธยา สยาม กลับมามีไมตรีกัน
พระมหากษัตริย์ กัมพูชา พระองค์ต่อไป ซึ่งเป็นพระราชโอรสของพระองค์ก่อน และไทยก็ใช้นามเดิมเรียกว่า พระยาละแวก เคยส่งพระอนุชามาช่วยการศึกกับพม่า แต่มีเรื่องบางอย่าง ขัดพระทัยกันในภายหลัง ทำให้กัมพูชามีการปล้นเมืองชายแดน กวาดต้อนหัวเมืองสยามอีก และเมื่อพระนเรศวรขึ้นครองราชย์ ทรงตั้งพระทัยว่าจะจัดทัพ ไปตีเมืองละแวก แต่ติดศึกด้านอื่น หลังสงครามยุทธหัตถึ เสร็จศึกกับหงศาวดี และยึดได้ตะนาวศรี ทวาย มะริด พระนเรศวรมหาราช ได้จัดทัพสี่ทัพ เข้าตีกัมพูชา ทั้งทางบกและทางทะเล จนเข้าถึงเมืองละแวก เมืองหลวงขณะนั้น ในพงศาวดารบางแห่งบอกว่ามีการพิธีประถมกรรม แต่ในหลายแห่งข้อมูลสมัยใหม่ มีการวิจัยไม่ตรงกัน และมีข้อมูลว่าพระยาละแวกหนีไปทางลาว อย่างไรก็ตาม ทัพไทยได้กวาดต้อน ชาวเมือง และชาวพระราชวัง ทั้งขุนนาง และฝ่ายใน จำนวนมาก มาชุบเลี้ยงตั้งบ้านเรือนในสยาม
องค์การวิจัยนิวเคลียร์ยุโรป
องค์การวิจัยนิวเคลียร์ยุโรป (European Organization for Nuclear Research; Organisation européenne pour la recherche nucléaire) หรือ เซิร์น/แซร์น (CERN) เป็นองค์การความร่วมมือระหว่างประเทศในทวีปยุโรปเพื่อวิจัยและพัฒนาทางด้านนิวเคลียร์ ก่อตั้งเมื่อวันที่ 29 กันยายน พ.ศ. 2497 โดยมีประเทศสมาชิกก่อตั้ง 12 ประเทศ มีสำนักงานใหญ่อยู่ที่เมืองแมแร็ง รัฐเจนีวา สวิตเซอร์แลนด์
เมื่อแรกก่อตั้ง เซิร์น มีชื่อว่า "สภาวิจัยนิวเคลียร์ยุโรป" หรือ  Conseil Européen pour la Recherche Nucléaire (European Council for Nuclear Research)  ซึ่งเป็นที่มาของชื่อย่อ CERN
บทบาทหลักของเซิร์นคือ การจัดเตรียมเครื่องเร่งอนุภาคและโครงสร้างอื่นๆที่จำเป็นต่อการวิจัยด้านฟิสิกส์อนุภาค เซิร์นเป็นสถานที่ทำการทดลองมากมายที่เกิดจากความร่วมมือระหว่างประเทศเพื่อนำไปใช้ให้เกิดประโยชน์ และยังมีชื่อเสียงในฐานะเป็นต้นกำเนิดของเวิลด์ไวด์เว็บ สำนักงานหลักที่เขตเมแร็ง มีศูนย์คอมพิวเตอร์ขนาดใหญ่ที่มีอุปกรณ์ประมวลผลข้อมูลที่มีประสิทธิภาพสูงมากเพื่อการวิเคราะห์ข้อมูลจากการทดลอง และเนื่องจากจำเป็นต้องทำให้นักวิจัยในสถานที่อื่นสามารถนำข้อมูลเหล่านี้ไปใช้ได้ จึงต้องมีฮับสำหรับข่ายงานบริเวณกว้างอีกด้วย
ในฐานะที่เป็นองค์การระหว่างประเทศ สถานที่ของเซิร์นจึงไม่อยู่ภายใต้อำนาจทางกฎหมายของทั้งสวิตเซอร์แลนด์และฝรั่งเศส ใน พ.ศ. 2551 เซิร์นได้รับยอดบริจาคจากประเทศสมาชิกรวมแล้ว 1 พันล้านฟรังก์สวิส
สำนักงานใหญ่ของเซิร์น ตั้งอยู่ทางทิศตะวันตกเฉียงเหนือของกรุงเจนีวา ใกล้กับชายแดนฝรั่งเศส-สวิตเซอร์แลนด์ เป็นที่ตั้งของห้องปฏิบัติการนิวเคลียร์ฟิสิกส์ขนาดใหญ่ ซึ่งมีเจ้าหน้าที่ปฏิบัติการ 3000 คน
ปัจจุบัน เซิร์นกำลังติดตั้งเครื่องเร่งอนุภาคขนาดใหญ่ (Large Hadron Collider - LHC) ภายในอุโมงค์ใต้ดินรูปวงแหวนขนาดเส้นรอบวง 27 กิโลเมตร มีอาณาเขตครอบคลุมพื้นที่ใต้ดินของประเทศฝรั่งเศส และสวิตเซอร์แลนด์ ซึ่งมีขนาดใหญ่ที่สุดในโลก การติดตั้งจะแล้วเสร็จและเริ่มการทดลองภายในเดือนกันยายน พ.ศ. 2551
ผู้พัฒนาเวิลด์ไวด์เว็บ
นักวิจัยของเซิร์น เป็นผู้พัฒนาเวิลด์ไวด์เว็บ (World Wide Web, WWW) ขึ้นเป็นครั้งแรกเมื่อ พ.ศ. 2532 โดยเว็บเพจแรกของโลก ดึงข้อมูลมาจากเว็บเซิร์ฟเวอร์ซึ่งตั้งอยู่ที่สำนักงานใหญ่ของเซิร์น เมื่อ พ.ศ. 2534
ประเทศสมาชิก
ประเทศผู้ลงนามก่อตั้งเซิร์นเมื่อ พ.ศ. 2497 มี 12 ประเทศ ได้แก่
นับตั้งแต่เริ่มก่อตั้ง เซิร์นได้รับประเทศอื่นๆเข้าเป็นสมาชิกเพิ่มมากขึ้น ซึ่งประเทศสมาชิกที่เข้าร่วมหลังการก่อตั้งนี้ยังคงเป็นสมาชิกอย่างต่อเนื่องนับตั้งแต่เข้าร่วม ยกเว้นสเปนที่เข้าร่วมเมื่อ พ.ศ. 2504 แล้วถอนตัวออกไปในอีก 8 ปีถัดมา และกลับมาเข้าร่วมเป็นสมาชิกอีกครั้งเมื่อ พ.ศ. 2526 ประวัติสมาชิกภาพของประเทศต่างๆเป็นดังนี้:
ปัจจุบันมีประเทศสมาชิก 20 ประเทศ ในจำนวนนี้มี 18 ประเทศที่เป็นสมาชิกของสหภาพยุโรป
นอกจากนี้ ยังมีอีก 6 ประเทศและองค์การระหว่างประเทศอีก 2 องค์การที่อยู่ในฐานะผู้สังเกตการณ์ ได้แก่
ควอลิตี้เฮ้าส์
บริษัท ควอลิตี้เฮ้าส์ จำกัด (มหาชน) (QUALITY HOUSES PUBLIC COMPANY LIMITED ชื่อย่อ:QH) บริษัท ควอลิตี้ เฮ้าส์ จำกัด (มหาชน) บริษัทย่อย และบริษัทร่วมดำเนินธุรกิจเกี่ยวกับการพัฒนาอสังหาริมทรัพย์เพื่อขายและให้เช่า รวมทั้งร่วมลงทุนในบริษัทอื่น
ยามาอูจิ ทาดาโตโยะ
ยามาอูจิ ทาดาโตโยะ (,1609-1669) เป็นไดเมียวคนที่ 3 แห่งแคว้นโทซะ
ควอลิตี้เฮ้าส์
ประวัติ
ได้จดทะเบียนจัดตั้งบริษัทด้วยทุนจดทะเบียนเริ่มแรก 1 ล้านบาท เมื่อวันที่ 21 ตุลาคม พ.ศ. 2526 โดยมีวัตถุประสงค์เริ่มแรกในการประกอบธุรกิจให้บริการรับจ้างก่อสร้างบ้านอย่างครบวงจรบนที่ดิน ของลูกค้า และเมื่อปี พ.ศ. 2533 บริษัทได้มีการประกอบธุรกิจพัฒนาอสังหาริมทรัพย์ให้เช่าแยกเป็นโครงการที่พักอาศัยให้เช่า และโครงการอาคารสำนักงานให้เช่า และได้เริ่มประกอบธุรกิจขายบ้านพร้อมที่ดินเป็นครั้งแรกในเดือนมิถุนายน ปี พ.ศ. 2535 บริษัทได้รับอนุญาตให้เป็นบริษัทจดทะเบียนและนำหุ้นสามัญเข้าทำการซื้อขายในตลาดหลักทรัพย์แห่งประเทศไทยเมื่อวันที่ 11 กันยายน พ.ศ. 2534 ต่อมาบริษัทได้รับอนุญาตให้เป็นบริษัทจดทะเบียนแปลงสภาพเป็นบริษัทมหาชน เมื่อวันที่ 28 มิถุนายน พ.ศ. 2536 ใช้ชื่อว่า "บริษัท ควอลิตี้เฮ้าส์ จำกัด (มหาชน)" ทะเบียนเลขที่เดิม บมจ.131
ยามาอูจิ ทาดาโตโยะ
ยามาอูจิ ทาดาโตโยะ เกิดเมื่อปี ค.ศ. 1609 เป็นบุตรชายของยามาอูจิ ทาดาโยชิ ไดเมียวคนที่ 2 กับลูกสาวบุญธรรมของโทกูงาวะ อิเอยาซุ เมื่อไดเมียวทาดาโยชิถึงแก่อสัญกรรมในปี ค.ศ. 1655 ท่านทาดาโตโยะในวัย 46 ปีจึงได้ขึ้นเป็นไดเมียวสืบต่อมา
ควอลิตี้เฮ้าส์
การประกอบธุรกิจ
บริษัทย่อย และบริษัทร่วมดำเนินธุรกิจเกี่ยวกับการพัฒนาอสังหาริมทรัพย์เพื่อขายและให้เช่า รวมทั้งร่วมลงทุนในบริษัทอื่น ซึ่งสามารถจำแนกได้ดังนี้คือ
ยามาอูจิ ทาดาโตโยะ
1609 1669
กีฬาคาร์ทในโอลิมปิกเยาวชนฤดูร้อน 2018
กีฬาคาร์ทในโอลิมปิกเยาวชนฤดูร้อน 2018 เป็นกีฬาสาธิตของการแข่งขันกีฬาโอลิมปิกเยาวชนฤดูร้อน 2018 ที่จัดขึ้นในเมืองบัวโนสไอเรส, ประเทศอาร์เจนตินา แข่งขันวันที่ 13 ตุลาคม ค.ศ. 2018 โดยได้จัดขึ้นที่ Kartodromo ใน Autodromo Juan y Oscar Galvez การจัดแสดงครั้งนี้เป็นส่วนหนึ่งของการแข่งขันกีฬาโอลิมปิกเยาวชนด้วยความตั้งใจว่าการแข่งขันดังกล่าวจะเป็นส่วนหนึ่งของโอลิมปิกฤดูร้อน 2024 ในปารีส รถแข่งคาร์ทไฟฟ้าทุกคันถูกขับโดยทั้งชายและหญิง
การจัดแสดง
Jean Todt ประธานของ FIA และ Thomas Bach ประธาน IOC ได้นำเสนอการแข่งขันรถคาร์ทที่กรีนพาร์ค ในวันที่ 5 ตุลาคม ภายในโปรแกรม 3500LIVES ของ FIA
พลร่ม
พลร่ม (Paratrooper) เป็นหน่วยทหารที่ได้รับการฝึกการกระโดดร่มชูชีพเป็นพิเศษ มีการนำมาใช้ครั้งแรกในเยอรมนี ก่อนสงครามโลกครั้งที่ 2 หน่วยพลร่มนี้ขึ้นตรงกับกองทัพอากาศนาซีเยอรมันหรือ “ลุฟท์วัฟเฟอ” (luftwaffe) ซึ่งต่างจากกองทัพสหรัฐอเมริกาและอังกฤษ ที่หน่วยพลร่มมักจะขึ้นตรงกับกองทัพบกมากกว่า โดยหน่วยพลร่มหน่วยแรกของเยอรมันถูกก่อตั้งขึ้นในปี ค.ศ. 1938 เริ่มต้นจากการรวบรวมกองพันทหารพลร่มต่างๆ มาเป็นกองพลปฏิบัติการทางอากาศที่ 7 (7 Flieger Division) ซึ่งก่อตั้งขึ้นในปี ค.ศ. 1938 เป็นเวลาสองปีก่อนที่สงครามโลกครั้งที่ 2 จะอุบัติขึ้นโดยพลร่มถูกฝึกให้เป็นแนวหน้าในการออกรบ โดยเฉพาะการกระโดดร่มเข้าโจมตีประเทศต่าง ๆ เช่น เดนมาร์ก นอร์เวย์ เนเธอร์แลนด์ ในปี ค.ศ. 1940 การรบครั้งสำคัญของหน่วยพลร่มเยอรมันคือการรบที่ป้อมอีเบน-อีเมล และการรบที่เกาะครีต
พลร่ม ถูกฝึกมาด้วย ตำราชื่อ currahee ซึ่งเป็นชื่อภูเขา ที่พลร่มใช้วิ่งขึ้น-ลง มีคำกล่าวว่า ขึ้น 3 ไมล์ ลง 3 ไมล์ หมายถึง วิ่งขึ้นลง currahee นั่นเอง
ตำรวจพลร่ม
ในประเทศไทย พลร่มหน่วยแรกของไทยคือ ตำรวจพลร่ม โดยเกิดขึ้นในปี พ.ศ. 2496 โดยเป็นแนวความคิดของ พ.ต.อ. เจมส์ วิลเลี่ยม แลร์ ที่ปรึกษาชาวอเมริกัน, ร.ต.ต. สเน่ห์ สิทธิพันธุ์ (ยศในขณะนั้น) และนายตำรวจชั้นผู้ใหญ่ เสนอต่อ พล.ต.อ. เผ่า ศรียานนท์ อธิบดีกรมตำรวจ ในสมัยนั้น เพื่อเตรียมความพร้อมกับการรับมือกับฝ่ายคอมมิวนิสต์ และเป็นการฝึกให้ตำรวจพลร่มนั้นสามารถปฏิบัติการรบแบบกองโจรได้ โดย พล.ต.อ.เผ่า ได้มองว่า ตำรวจพลร่มนั้นเป็นหน่วยตำรวจรบพิเศษที่เคลื่อนที่ได้เร็ว จึงวางจุดประสงค์ไว้สองอย่างคือ
1. เตรียมกำลังตำรวจ เมื่อพร้อมที่จะปฏิบัติการต่อต้านหน่วยรบแบบกองโจร
2. เตรียมกำลังตำรวจโดยจัดให้ฝึกอบรมตำรวจพลร่มไว้ให้พร้อมที่จะสนับสนุนการปฏิบัติงานของกองทัพต่าง ๆ ได้ในยามสงคราม โดยวันที่ 1 เมษายน พ.ศ. 2496 หน่วยพลร่มรบพิเศษ หน่วยแรกของประเทศไทยได้ถูกจัดตั้งขึ้น โดยจัดตั้งในเหล่าตำรวจ (กรมตำรวจ)เป็นเหล่าแรก คือ หน่วยตำรวจพลร่ม (ค่ายนเรศวร อ.หัวหิน) โดยมี ร.ต.ต. สเน่ห์ สิทธิพันธุ์ เป็นผู้บังคับหน่วยคนแรก โดยสังกัดกองบังคับการยานยนต์ (หรือตำรวจรถถังวังปารุสกวัน) กองบัญชาการจเรตำรวจ
ในวันที่ 27 เมษายน พ.ศ. 2496 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จพระราชดำเนินประกอบพิธีเปิดค่ายนเรศวร ทอดพระเนตรการแสดงโดดร่ม และสาธิตการใช้อาวุธพิเศษ ในการรบด้วยยุทธวิธี การรบแบบกองโจรของตำรวจพลร่ม จึงถือว่าเป็น วันคล้ายวันสถาปนาค่ายนเรศวรปัจจุบันตำรวจพลร่มนั้นสังกัดอยู่กองบัญชาการตำรวจตระเวนชายแดน การฝึกพลร่มนี้จะจัดขึ้นทุกๆ ปี โดยมีทั้งนายตำรวจชั้นสัญญาบัตรและชั้นประทวน ขอรับการฝึกโดยส่วนใหญ่จะสังกัดอยู่ในส่วนป้องกันและปราบปราม และตำรวจตระเวนชายแดน และการฝึกนี้เป็นส่วนหนึ่งในหลักสูตรของนักเรียนนายร้อยตำรวจ ที่จะเข้ารับการฝึกนี้ในชั้นปีที่ 2